**JOUSTAVUUS**

Arvio jokainen rivi erikseen ja merkitse VALITSE -kohtaan vain A tai B. Tulos näyttää mihin ryhmään kuulut. Selittävän tekstin jälkeen on lokero omia ajatuksiasi varten.



**PISTEITÄ 16-20**

Pistemääräsi on korkea eli olet hyvin joustava. Vastaako tämä käsitystäsi?

Osaat todennäköisesti aavistella muiden tunteita ja tarpeita. Tavoitteesi on lähes aina saada keskustelut sujumaan mahdollisimman hyvin ja tämän saavuttamiseksi olet valmis joustamaan. Ihmisenä olet empaattinen, ystävällinen ja ymmärtäväinen ja siksi tulet hyvin toimeen lähes kaikkien kanssa. Hankit ihmisenä helposti muiden luottamuksen. Arvostat avointa ja reilua yhteispeliä. Sopeudut myös helposti muuttuviin tilanteisiin kun siihen on tarvetta.

Olet erinomainen yhteistyökumppani, mutta asiaan liittyy myös riskejä. Suuren joustavuutesi takia saatat joskus laiminlyödä omat tarpeesi. Voimakkaampien neuvottelukumppanien mielestä saatat vaikuttaa liian pehmeältä. Muut voivat joskus epäillä tarkoitatko todella sitä mitä sanot vai yritätkö vain olla toisille mieliksi. Neuvottelussa ei aina ole kysymys vain neuvottelijoiden mahdollisimman korkeasta joustavuudesta, vaan paljonko tavoitteeseen pääseminen ja yhteistyö edellyttää joustamista. Aina ei myöskään löydetä yhteistä tahtoa, jolloin päätöksiä on tehtävä, vaikka osa on ratkaisusta eri mieltä.

Pitääkö sinun hankkia itsellesi enemmän rohkeutta ja/tai itseluottamusta? Vai onko kehittämisen tavoitteena määrätietoisuuden lisääminen siten, että tavoitteet pysyvät kirkkaana mielessä ja keskityt paremmin oleelliseen? Nämä taidot on opittavissa, mutta se vaatii asian tiedostamista ja työtä. Missä tilanteissa ja miten voit harjoitella näitä ominaisuuksia?

Ideoita, ajatuksia, päätöksiä:

**PISTEITÄ 11-15**

Pistemääräsi on toiseksi korkein eli olet melko joustava. Vastaako tämä käsitystäsi?

Olet hyvä yhteistyökumppani. Ymmärrät yhteistyön ja joustavuuden merkityksen sekä haluat saada asiat hoidettua rakentavasti. Osaat ratkaista keskinäisiä ristiriitoja, koska pyrit näkemään tilanteet kaikkien kannalta. Sinuun on helppoa luottaa ja olet ystävällinen. Tämän takia kanssasi on mukavaa tehdä töitä. Pidät uusista tehtävistä ja haasteista. Sopeudut myös muuttuviin tilanteisiin, kun neuvottelijat vaihtuvat tai tehtävät muuttuvat. Osaat lähestyä muita melko luonnollisesti. Pystyt kuuntelemaan toisten ajatuksia ja myös esittämään heille omia näkemyksiäsi.

Vaikka olet joustava yhteistyökumppani, tiedät myös milloin haluat työskennellä itsenäisesti. Osaat sanoa ”ei”, kun se on perusteltavissa kokonaisuuden ja oman työsi kannalta. Sinussa löytyy todennäköisesti hyvän yhteistyön edellyttämää hallitsevuutta, eli olet toisaalta aktiivinen yhteistyökumppani mutta sopeudut myös muiden tarpeisiin. Osaat olla tavoitteellinen ja myös vaikuttaa asioihin määrätietoisesti.

Millä tavalla voisit parantaa neuvottelutaitoasi? Tarvitsetko enemmän hallitsevuutta vai mukautuvuutta? Osaatko aina olla riittävän määrätietoinen ja keskittyä tavoitteeseen? Missä tilanteissa ja miten voit laajentaa osaamistasi?

Ideoita, ajatuksia, päätöksiä:

**PISTEITÄ 5-10**

Pistemääräsi mukaan tarvitset enemmän joustavuutta. Vastaako tämä käsitystäsi?

Sinut tunnetaan ihmisenä, jolla on omat vankat käsitykset asioista. Sinulle on mahdollisesti sanottu, että voisit olla joskus joustavampi. Et kovin mielelläsi pyri ymmärtämään toisia, kun oma käsityksesi asiasta on selvä. Kun neuvottelussa syntyy ristiriitoja, saattaa ratkaisusi olla jyrääminen tai tilanteesta vetäytyminen. Teet mieluummin työt itse; et halua käyttää paljon aikaa muiden käsitysten selvittämiseen.

Pystyt yhteistyöhön, kunhan sinulla on riittävän suuri vaikutusvalta ryhmässä. Kuulet toisten toiveet ja ehkä ymmärrät myös heidän tarpeensa, mutta todellisuudessa ne kiinnostavat sinua vähemmän kuin omat näkemyksesi. Ihmissuhdeasiat jätät sivummalle, koska sinusta on parempi että kaikki keskittyvät käsillä olevaan asiaan. Sopeudut joustavasti muutoksiin, joita olet saanut itse olla suunnittelemassa. Muualta tulleita muutoksia kohtaan saattaa sinussa ainakin alussa syntyä muutosvastarintaa.

Alhainen joustavuus ei aina ole huono asia. Joskus tilanteet ovat sellaisia, ettei ole aikaa sopia kaikesta. Silloin ratkaisut on tehtävä nopeasti ja sen sinä osaat.

Millä tavalla voisit parantaa neuvottelutaitoasi? Tarvitsetko enemmän mukautuvuutta, toisten kuuntelemista ja ymmärtämistä? Tulevaisuudessa asioita hoidetaan entistä enemmän yhdessä, joka edellyttää asennemuutosta kohti avointa ja joustavaa yhteistyötä. Missä tilanteissa ja miten voit harjoitella näitä taitoja?

Ideoita, ajatuksia, päätöksiä:

**PISTEITÄ 0-4**

Pistemääräsi mukaan olet joustamaton. Vastaako tämä käsitystäsi?

Olet määrätietoinen oman tien kulkija ja muiden mielestä jopa jääräpää. Haluat toimia omalla tavallasi; jos se sopii toisille, niin hyvä on. Sopeutuminen toisten tarpeisiin ja työskentelytapaan tapahtuu lähinnä vain pakosta. Et juuri välitä siitä mitä muut ajattelevat. Jos he eivät ymmärrä sinua, se on heidän ongelmansa. Saatat kantaa vastuuta toistenkin puolesta, koska muihin ei voi aina luottaa. Muutoksiin et sopeudu, elleivät perustelut ole erittäin hyviä ja järkeviä. Sellaiset neuvottelut eivät sinua kiinnosta, joissa kaikista asioista pitää keskustella, jotta voidaan tehdä yksimielinen päätös. Et usko, että erilaiset ihmiset voisivat olla asioista aina samaa mieltä.

Matala joustavuutesi ei omasta mielestäsi haittaa työskentelyä, koska tiedät miten toimit. Muut kokevat tilanteen eri tavalla, ja heillä on siihen oikeus. Suurimmat riskit joustamattomuudesta löytyvät ihmissuhteissa ja neuvottelun ilmapiirissä. Joustamaton jäsen synnyttää muissa aggressioita tai passiivisuutta, jotka vuorostaan heikentävät yhteistyön tuloksia.

Alhainen joustavuus ei aina ole huono asia. Joskus tilanteet ovat sellaisia, ettei ole aikaa sopia kaikesta. Silloin ratkaisut on tehtävä nopeasti ja sen sinä osaat.

Millä tavalla voisit parantaa neuvottelutaitoasi? Todennäköisesti tarvitset enemmän mukautuvuutta, toisten kuuntelemista ja ymmärtämistä. Tulevaisuudessa asioita hoidetaan entistä enemmän yhdessä, joka edellyttää asennemuutosta kohti avointa ja joustavaa yhteistyötä. Missä tilanteissa ja miten voit harjoitella näitä taitoja?

Ideoita, ajatuksia, päätöksiä: